Държавен вестник, бр. 61, 2014 г., стр. 43

БРОЙ  61	
Д Ъ Р Ж А В Е Н  В Е С Т Н И К 	
СТР.  43  
(3) В 7-дневен срок от подаване на уве­
домлението по ал. 2 директорът на ОДБХ 
издава заповед за вписване в регистъра по 
чл. 6, ал. 1, т. 9, която се съобщава по реда 
на Административнопроцесуалния кодекс. 
(4) Вписването по ал. 3 е безсрочно и за 
него такси не се дължат.
(5) При непроизнасяне в срока по ал. 3 е 
налице мълчаливо съгласие и лицата по ал. 1 
могат да извършват консултантски услуги за 
интегрирано управление на вредители като 
специализирана растителнозащитна услуга.
(6) Консултантски услуги за интегрирано 
управление на вредители се предоставят при 
условия и по ред, определени в наредбата по 
чл. 9, ал. 4. 
Чл. 119. (1) В 7-дневен срок от настъпва­
нето на промяна във вписаните в регистъра 
по чл. 6, ал. 1, т. 9 обстоятелства лицата по 
чл. 116, ал. 1, чл. 117, ал. 1 и чл. 118, ал. 1 
подават в съответната ОДБХ уведомление 
по образец, към което прилагат документи, 
удостоверяващи промяната. 
(2) В 7-дневен срок от подаване на уведом­
лението по ал. 1 директорът на ОДБХ издава 
заповед за вписване на промяната в регистъра 
по чл. 6, ал. 1, т. 9. 
Раздел ХІ
Последващ контрол върху търговията, пре-
опаковането, съхранението и употребата на 
продукти за растителна защита
Чл. 120. (1) Контролът върху продуктите 
за растителна защита и търговията, преопа­
коването, съхранението и употребата им се 
извършва при условия и по ред, определени 
в наредба на министъра на земеделието и 
храните. 
(2) Контролът по ал. 1 се осъществява чрез 
планови и внезапни проверки и проверки при 
наличие на данни за нарушение и обхваща:
1. продуктите за растителна защита;
2. лицата, които извършват дейностите 
по ал. 1;
3. обектите, в които се извършват дейности­
те по ал. 1;
4. документацията, свързана с извършване 
на дейностите по ал. 1; 
5. растенията и растителните продукти 
при първичното им производство и други 
обекти, върху които са употребени продукти 
за растителна защита.
(3) Контролните проби при извършване на 
проверките по ал. 2 се вземат по ред, опре­
делен в наредбата по ал. 1. 
(4) Контролните проби, взети при извърш­
ване на проверка по ал. 2, т. 1, се изследват 
в Централната лаборатория за химични из­
питвания и контрол на БАБХ и/или от ак­
редитирани лаборатории съгласно Регламент 
(ЕО) № 765/2008 на Европейския парламент 
и на Съвета от 9 юли 2008 г. за определяне 
на изискванията за акредитация и надзор 
на пазара във връзка с предлагането на па­
зара на продукти и за отмяна на Регламент 
(ЕИО) № 339/93 (ОВ, L 218/30 от 13 август 
2008 г.), наричан по-нататък „Регламент (ЕО) 
№ 765/2008“.
(5) Контролните проби, взети при извърш­
ване на проверка по ал. 2, т. 5, се изследват в 
Централната лаборатория за химични изпит­
вания и контрол на БАБХ и/или от акреди­
тирани лаборатории от национален орган за 
акредитация на държава членка. 
(6) Когато за партида от продукт за расти­
телна защита няма сертификат за лабораторен 
анализ или е установено несъответствие по 
чл. 122, ал. 1, разходите за лабораторните 
изследвания на контролните проби, взети при 
извършване на проверка по ал. 2, т. 1, са за 
сметка на притежателя на разрешението за 
пускане на пазара и употреба на продукта за 
растителна защита. 
Чл. 121. (1) При установяване на несъ­
ответствие с нормативните изисквания при 
проверка по чл. 120, ал. 2 инспекторите по 
растителна защита дават предписания и могат 
да приложат една или няколко от следните 
мерки: 
1. спиране на дейността в обекта;
2. поставяне под възбрана на партида/и от 
продукт/и за растителна защита или изземване 
на налични количества от тях;
3. поставяне под възбрана на растения и 
растителни продукти;
4. предприемане на всякакви други мерки, 
необходими за изпълнение на правомощи­
ята им.
(2) Мерките по ал. 1 се прилагат с раз­
пореждане, което може да се обжалва пред 
директора на съответната ОДБХ по реда на 
Административнопроцесуалния кодекс. 
(3) Разпореждане по ал. 2 може да се об­
жалва по съдебен ред само ако е обжалвано 
по административен ред. 
Чл. 122. (1) При установяване на несъот­
ветствие на продукт за растителна защита с 
физичните, химичните и техническите пока­
затели, състава му, вида на формулацията или 
други негови характеристики, одобрени при 
разрешаването на продукта, или при устано­
вяване на несъответствие в опаковката или в 
етикета на продукта, или когато срокът му на 
годност е изтекъл, изпълнителният директор 
на БАБХ със заповед може да приложи една 
или няколко от следните мерки: 
1. незабавно преустановяване на търговията, 
преопаковането и употребата на продукта за 
растителна защита и изтеглянето му от пазара; 
2. преетикетиране или преработка от про­
изводителя, когато продуктът за растителна 
защита е в оригинална опаковка;
3. износ на продукта за растителна защита;